
Forslag til vedtak:
Råd for personer med funksjonsvariasjoner foreslår følgende prioriteringer til budsjett 2027 for Karmøy kommune:

 

Behandling:
Fellesforslag fra råd for personer med funksjonsvariasjoner fremsatt av Vatland: 
Råd for personer med funksjonsvariasjoner har forståelse for behovet for omstilling og økonomiske tilpasninger i Karmøy kommune. Samtidig vil rådet understreke viktigheten av at nødvendige effektiviseringer og eventuelle reduksjoner i tjenestetilbud ikke svekker lovpålagte tjenester eller rammer sårbare grupper uforholdsmessig.
Råd for personer med funksjonsvariasjoner foreslår derfor følgende prioriteringer til budsjett 2027 for Karmøy kommune:
Rådet understreker at idrettstilbud for personer med funksjonsvariasjoner må likestilles med tilskudd til øvrige lag og foreninger, og mener det er uheldig at denne gruppen rammes så hardt av reduksjonene. Rådet anbefaler derfor at kuttet reverseres, og at eventuelle reduksjoner i stedet fordeles mer likt, eksempelvis gjennom en generell reduksjon på 15 % for alle tilskuddsordninger. Slik rådet vurderer det, er dagens forslag urimelig og lite inkluderende.
Det gjennomføres nå reduksjoner i BPA-tjenester i kommunen, samtidig som det ikke synes å være tatt tilstrekkelig høyde for befolkningsvekst og økende behov i budsjettene. Konsekvensen oppleves å være at eksisterende vedtak gjennomgås med sikte på reduksjon eller bortfall av tjenester.
Rådet ønsker derfor svar på følgende:
Hvor mange personer har fått redusert eller mistet sitt BPA-vedtak de siste årene?
Hvor mange BPA-mottakere legger kommunen til grunn i budsjett og planlegging for 2027?
Hvordan vurderer kommunen forventet befolkningsvekst og økt behov for BPA i sine framtidige budsjetter?
Når allerede innvilgede tjenester reduseres som følge av økonomiske rammer, fremstår dette som generelle nedskjæringer snarere enn individuelle og faglig forsvarlige vurderinger. BPA er en lovfestet tjeneste som skal vurderes ut fra den enkeltes behov, ikke kommunens budsjettutfordringer. Kommunen bør budsjettere i tråd med reelle behov og gjeldende rettigheter, fremfor å redusere eksisterende vedtak for å unngå underskudd.
Psykisk helse burde vært høyere prioritert. Samtidig som behovene øker, er flere tjenester blitt redusert eller kuttet. Dette gjelder blant annet tilbud innen ROP-feltet, der personer med samtidige rus- og psykiske helseutfordringer trenger tett og helhetlig oppfølging. Ventelistene innen psykisk helsetjeneste for barn og unge er også bekymringsfulle, og mange opplever å måtte vente for lenge før de får hjelp. Rådet for personer med funksjonsvariasjoner anbefaler en styrking av de kommunale psykisk helse- og rustjenestene. Rådet uttrykker stor bekymring for dagens situasjon i Karmøy kommune, og mener det er nødvendig å bygge opp lavterskeltilbud og sikre bedre oppfølging tidlig. Tidlig innsats kan forebygge alvorlig sykdomsutvikling, utenforskap og at utfordringer eskalerer både for den enkelte og for familier rundt dem. Det er behov for tjenester som er tilgjengelige, helhetlige og tilpasset mennesker i ulike livssituasjoner – før problemene blir så alvorlige at de krever omfattende behandling eller akutte tiltak.
Råd for personer med funksjonsvariasjoner ber kommunen se nærmere på praksisen med reduksjon av stillinger ved naturlig avgang, slik dette ble vedtatt som verbalpunkt i budsjettet for 2026 for å redusere utgifter.
Rådet er bekymret for at en slik praksis kan få store konsekvenser for kommunens mest sårbare innbyggere dersom nødvendige stillinger ikke blir besatt. Dette kan føre til redusert oppfølging, svekkede tjenester og mindre tilgjengelig kompetanse i tjenestene.
For eksempel har PP-tjenesten allerede flere vakante stillinger. PPT sitt arbeid er svært viktig for barn og unges psykiske helse, tidlig innsats og tilrettelegging i skole og barnehage. Manglende bemanning kan føre til lengre ventetider og redusert oppfølging for barn og familier som har behov for støtte.
Råd for personer med funksjonsvariasjoner uttrykker bekymring for om skolene i Karmøy kommune har tilstrekkelige ressurser til å ivareta elever som trenger mer enn ordinær opplæring. Rådet understreker betydningen av at alle elever får et forsvarlig, inkluderende og tilpasset opplæringstilbud, uavhengig av behovet for ekstra støtte og tilrettelegging.
Videre mener rådet at det på nytt er nødvendig å vurdere skolestrukturen i kommunen, slik at både fagkompetanse og økonomiske ressurser kan organiseres og utnyttes på en mer hensiktsmessig måte til beste for elevene i Karmøy kommune.
Rådet for personer med funksjonsvariasjoner vil oppfordre kommunen til å ta et tydelig samfunnsøkonomisk ansvar i sine prioriteringer. Rådet ber om at konsekvensene av kortsiktige besparelser i tjenester til barn, unge, familier og andre sårbare grupper vurderes grundig.
Rådet peker på at redusert satsing på forebyggende arbeid og tidlig innsats kan svekke innsatsen mot utenforskap, og på sikt bidra til økt behov for mer omfattende kommunale og statlige tjenester. Rådet understreker derfor viktigheten av å se investeringer i forebygging og tidlig innsats som en del av en langsiktig og bærekraftig økonomisk strategi.
To saker fra forrige runde, tas med:
Turstier Bukkøy, Allmannamyr, Revur
Terapibasseng
Fellesforslaget enstemmig vedtatt.
 

 -  Vedtak:
Råd for personer med funksjonsvariasjoner har forståelse for behovet for omstilling og økonomiske tilpasninger i Karmøy kommune. Samtidig vil rådet understreke viktigheten av at nødvendige effektiviseringer og eventuelle reduksjoner i tjenestetilbud ikke svekker lovpålagte tjenester eller rammer sårbare grupper uforholdsmessig.
Råd for personer med funksjonsvariasjoner foreslår derfor følgende prioriteringer til budsjett 2027 for Karmøy kommune:
Rådet understreker at idrettstilbud for personer med funksjonsvariasjoner må likestilles med tilskudd til øvrige lag og foreninger, og mener det er uheldig at denne gruppen rammes så hardt av reduksjonene. Rådet anbefaler derfor at kuttet reverseres, og at eventuelle reduksjoner i stedet fordeles mer likt, eksempelvis gjennom en generell reduksjon på 15 % for alle tilskuddsordninger. Slik rådet vurderer det, er dagens forslag urimelig og lite inkluderende.
Det gjennomføres nå reduksjoner i BPA-tjenester i kommunen, samtidig som det ikke synes å være tatt tilstrekkelig høyde for befolkningsvekst og økende behov i budsjettene. Konsekvensen oppleves å være at eksisterende vedtak gjennomgås med sikte på reduksjon eller bortfall av tjenester.
Rådet ønsker derfor svar på følgende:
Hvor mange personer har fått redusert eller mistet sitt BPA-vedtak de siste årene?
Hvor mange BPA-mottakere legger kommunen til grunn i budsjett og planlegging for 2027?
Hvordan vurderer kommunen forventet befolkningsvekst og økt behov for BPA i sine framtidige budsjetter?
Når allerede innvilgede tjenester reduseres som følge av økonomiske rammer, fremstår dette som generelle nedskjæringer snarere enn individuelle og faglig forsvarlige vurderinger. BPA er en lovfestet tjeneste som skal vurderes ut fra den enkeltes behov, ikke kommunens budsjettutfordringer. Kommunen bør budsjettere i tråd med reelle behov og gjeldende rettigheter, fremfor å redusere eksisterende vedtak for å unngå underskudd.
Psykisk helse burde vært høyere prioritert. Samtidig som behovene øker, er flere tjenester blitt redusert eller kuttet. Dette gjelder blant annet tilbud innen ROP-feltet, der personer med samtidige rus- og psykiske helseutfordringer trenger tett og helhetlig oppfølging. Ventelistene innen psykisk helsetjeneste for barn og unge er også bekymringsfulle, og mange opplever å måtte vente for lenge før de får hjelp. Rådet for personer med funksjonsvariasjoner anbefaler en styrking av de kommunale psykisk helse- og rustjenestene. Rådet uttrykker stor bekymring for dagens situasjon i Karmøy kommune, og mener det er nødvendig å bygge opp lavterskeltilbud og sikre bedre oppfølging tidlig. Tidlig innsats kan forebygge alvorlig sykdomsutvikling, utenforskap og at utfordringer eskalerer både for den enkelte og for familier rundt dem. Det er behov for tjenester som er tilgjengelige, helhetlige og tilpasset mennesker i ulike livssituasjoner – før problemene blir så alvorlige at de krever omfattende behandling eller akutte tiltak.
Råd for personer med funksjonsvariasjoner ber kommunen se nærmere på praksisen med reduksjon av stillinger ved naturlig avgang, slik dette ble vedtatt som verbalpunkt i budsjettet for 2026 for å redusere utgifter.
Rådet er bekymret for at en slik praksis kan få store konsekvenser for kommunens mest sårbare innbyggere dersom nødvendige stillinger ikke blir besatt. Dette kan føre til redusert oppfølging, svekkede tjenester og mindre tilgjengelig kompetanse i tjenestene.
For eksempel har PP-tjenesten allerede flere vakante stillinger. PPT sitt arbeid er svært viktig for barn og unges psykiske helse, tidlig innsats og tilrettelegging i skole og barnehage. Manglende bemanning kan føre til lengre ventetider og redusert oppfølging for barn og familier som har behov for støtte.
Råd for personer med funksjonsvariasjoner uttrykker bekymring for om skolene i Karmøy kommune har tilstrekkelige ressurser til å ivareta elever som trenger mer enn ordinær opplæring. Rådet understreker betydningen av at alle elever får et forsvarlig, inkluderende og tilpasset opplæringstilbud, uavhengig av behovet for ekstra støtte og tilrettelegging.
Videre mener rådet at det på nytt er nødvendig å vurdere skolestrukturen i kommunen, slik at både fagkompetanse og økonomiske ressurser kan organiseres og utnyttes på en mer hensiktsmessig måte til beste for elevene i Karmøy kommune.
Rådet for personer med funksjonsvariasjoner vil oppfordre kommunen til å ta et tydelig samfunnsøkonomisk ansvar i sine prioriteringer. Rådet ber om at konsekvensene av kortsiktige besparelser i tjenester til barn, unge, familier og andre sårbare grupper vurderes grundig.
Rådet peker på at redusert satsing på forebyggende arbeid og tidlig innsats kan svekke innsatsen mot utenforskap, og på sikt bidra til økt behov for mer omfattende kommunale og statlige tjenester. Rådet understreker derfor viktigheten av å se investeringer i forebygging og tidlig innsats som en del av en langsiktig og bærekraftig økonomisk strategi.
To saker fra forrige runde, tas med:
Turstier Bukkøy, Allmannamyr, Revur
Terapibasseng


Saksutredning
Saken legges fram uten forslag til vedtak.

